Referat til FAU møte tirsdag 24.1.2023  
Kl. 18.00 – ca. 19.30 – personalrommet Seljestad u.

Tilstede: Rektor Ellen Andreassen, Hanne Faukner 9A, Hilde Prytz 8D, Silvia K. Klo 10A, Torunn Hermannsdottir 9C, Camilla Remme Kleven 8C, Geir-Olav Skogstad 10C, Siri Austgard 8A, Ann Kristin Engstad 9D.

* Godkjenning saksliste
* Evaluering juleball

-ballet kom i gang fra starten av, folk møtte opp, mye dansing, god stemning. Virket å være nok voksne til stede. Vel gjennomført. Ca 300 elever deltok.

-tips til neste ball, gi beskjed til FAU leder når alle vaktene er besatt klassevis, blir mindre e-poster for leder å forholde seg til underveis.

-Elevrådet var delt på midten ift om de ønsket DJ på ballet eller ikke.

-Elevrådet ønsker vårball også. FAU og skolen stiller seg positive til dette. Få satt opp vaktene på neste foreldremøte/temaforeldremøte? På juleballet hadde vi 4 vakter og 2 kakebakere fra hver klasse.

* Temaforeldremøte (uke 11, 13., 14. og 15. 03)

-Kommet inn forslag til tema: Forebygge ufrivillig skolefravær. Rektor, kommunepsykolog og Vibeke Ingebrigtsen i skoleteamet har laget en film som kan vises på møtene, og etterpå jobber man i grupper med problemstillingen. Disse møtene foregår klassevis.

-Det skal velges ny FAU representant og klassekontakt for skoleåret -23/24, så er det klart når skoleåret starter.

* Saker som ønskes tatt med til SU/ SMU?

-FAU har ikke mottatt noen saker til dette møtet.

* Kort gjennomgang saker aktivitetsoversikt

FAU forsøker å overføre aktivitetsplanen til neste skoleårs FAU

* Rektor informerer om kompensasjonstiltak som gjennomføres fram til vinterferien. Styrking av lærerkreftene i enkelte klasser, pensjonerte lærere i hovedsak. Gjelder spesielt norsk/nynorsk, naturfag og matematikk. Forberedelser til tentamen.
* Eventuelt

-FAU leder har hatt kontakt med Natteravngruppen i Harstad. Oppfordrer til deltakelse.

Finnes en facebook gruppe; Natteravnene i Harstad, der man kan melde sin interesse. Dette kan tas opp klassevis.

Natteravnene i Harstad har egen facebook side:

<https://www.facebook.com/groups/61141721108>.

På denne facebook siden ligger også en fin rekrutteringsfilm om Natteravnene i Norge. Sjekk det ut!

-Tilbakemelding fra elever/foreldre om at det var bra med omvisning på Ungdommens Hus.

-Torunn tar kontakt med Elevrådet for å høre om de har noen ønsker og tanker om aktiviteter som kan organiseres av elever og foreldre på ettermiddagstid.

HKFU har møte torsdag 26/1, leder kan ikke stille. Leder sender ut en forespørsel om noen andre kan representere Seljestad FAU. Rådhuset bygg 2, 4. etg. Kl 18.

Neste FAU møte blir 28/3/23 kl 18-1930.

På FAU møtet i dag 24/1/23 var kun halvparten av klassene representert. Minner om at hvis ikke FAU representanten kan møte, er det fint hvis vedkommende får klassekontakten eller en annen forelder i klassen til møte.

Mvh

Ann Kristin Engstad